ddrg/super_eurlex huggingface dataset:
(3)

SEUT 126 artiklassa tarkoitettu liiallisia alijäämiä koskeva menettely, jota on selkeytetty vakaus- ja kasvusopimukseen kuuluvalla neuvoston asetuksella (EY) N:o 1467/97 (1), edellyttää neuvoston päätöstä, jolla vahvistetaan liiallisen alijäämän olemassaolo. Euroopan unionista tehtyyn sopimukseen ja SEUT-sopimukseen liitetyssä liiallisia alijäämiä koskevasta menettelystä tehdyssä pöytäkirjassa N:o 12 annetaan tarkemmat määräykset liiallisia alijäämiä koskevan menettelyn täytäntöönpanosta. Neuvoston asetuksessa (EY) N:o 479/2009 (2) esitetään yksityiskohtaiset säännöt ja määritelmät kyseisten määräysten soveltamiseksi.
FI Euroopan unionin virallinen lehti C 34/1

PÄÄTÖS

2014/C 34/01

EUROOPAN PARLAMENTIN PÄÄSIHTEERI, joka

OTTAA HUOMIOON neuvoston asetuksen (ETY, Euratom, EHTY) N:o 259/68 (1), sellaisena kuin se on muutettuna neuvoston asetuksella (EY, Euratom) N:o 723/2004 (2) ja viimeksi Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen muuttamisesta 24 päivänä marraskuuta 2010 annetulla Euroopan parlamentin ja neuvoston asetuksella (EU, Euratom) N:o 1080/2010 (3), ja erityisesti näiden henkilöstösääntöjen 30 artiklan,

OTTAA HUOMIOON puhemiehistön 3. toukokuuta 2004 tekemän päätöksen nimittävän viranomaisen ja työsopimusten tekemiseen toimivaltaisen viranomaisen toimivallan siirrosta, sellaisena kuin se on viimeksi muutettuna puhemiehistön 4. toukokuuta 2009 tekemällä päätöksellä,

OTTAA HUOMIOON, että seuraavien Euroopan parlamentin varallaololuetteloiden voimassaolo päättyi 31. joulukuuta 2013:

PE/99/S, PE/109/S, AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/5/08, PE/119/S, PE/96/S, PE/110/S, PE/121/S,

ottaa huomioon, että pariteettikomiteaa on pyydetty antamaan lausunto 15 työpäivän kuluessa henkilöstösääntöjen 10 a artiklan mukaisesti,

ON PÄÄTTÄNYT SEURAAVAA:

1 artikla

Varallaololuetteloiden

AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, PE/96/S, PE/110/S ja PE/121/S

voimassaoloa jatketaan 31. joulukuuta 2014 asti.

2 artikla

Varallaololuetteloiden

PE/99/S, PE/109/S, AST/5/08 ja PE/119/S

voimassaoloa ei jatketa.

Tehty Luxemburgissa 20 päivänä joulukuuta 2013. Klaus WELLE Pääsihteeri

(1) EYVL L 56, 4.3.1968, s. 1.

(2) EUVL L 124, 27.4.2004, s. 1.

(3) EUVL L 311, 26.11.2010, s. 1.
FI Euroopan unionin virallinen lehti C 28/6

NEUVOSTON PÄÄTÖS,

annettu 28 päivänä tammikuuta 2014,

Euroopan kemikaaliviraston hallintoneuvoston jäsenen nimittämisestä

2014/C 28/04

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen,

ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 79 artiklan,

sekä katsoo seuraavaa:

(1) Asetuksen (EY) N:o 1907/2006 79 artiklassa säädetään, että neuvosto nimittää Euroopan kemikaaliviraston hallintoneuvoston, jäljempänä ’hallintoneuvosto’, jäseniksi yhden edustajan kustakin jäsenvaltiosta.

(2) Neuvosto nimitti 17 päivänä toukokuuta 2011 antamallaan päätöksellä (2) hallintoneuvostoon 15 jäsentä.

(3) Kyproksen hallitus on ilmoittanut neuvostolle aikomuksestaan korvata hallintoneuvostossa oleva Kyproksen edustaja, ja se on nimennyt ehdokkaan uudeksi edustajaksi, joka olisi nimitettävä 31 päivään toukokuuta 2015 kestäväksi kaudeksi,

ON HYVÄKSYNYT TÄMÄN PÄÄTÖKSEN:

1 artikla

Nimitetään Anastassios YIANNAKI, Kyproksen kansalainen, syntynyt 27 päivänä syyskuuta 1957, Euroopan kemikaaliviraston hallintoneuvoston jäseneksi Leandros NICOLAIDESin tilalle kaudeksi, joka alkaa 28 päivänä tammikuuta 2014 ja päättyy 31 päivänä toukokuuta 2015.

2 artikla

Tämä päätös tulee voimaan päivänä, jona se hyväksytään.

Tehty Brysselissä 28 päivänä tammikuuta 2014. Neuvoston puolesta Puheenjohtaja G. STOURNARAS

(1) EUVL L 396, 30.12.2006, s. 1.

(2) EUVL C 151, 21.5.2011, s. 1.
2.

Sukunimi ja etunimi/etunimet: HILAL, (Sheikh) Musa. Muita tietoja: a) Jalul-heimon päällikkö Pohjois-Darfurissa. b) Sudanin kansalliskokouksen jäsen. c) Sudanin presidentin vuonna 2008 nimittämä liittovaltioasioista vastaavan ministeriön erityisneuvonantaja. YK merkinnyt luetteloon: 25. huhtikuuta 2006. Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi: Human Rights Watch ilmoittaa tiedonannossaan, että heillä on 13. helmikuuta 2004 päivätty tiedote Pohjois-Darfurin paikalliselta hallintovirastolta. Tiedotteessa annetaan ”alueen turvallisuusyksiköille” käsky ”sallia mujahidin-taistelijoiden toimet ja Sheikh Musa HILALIN komentamien vapaaehtoisten etenemisen [Pohjois-Darfurin] alueelle sekä näiden perustarpeiden varmistamisen”. 400 arabimiliisiä hyökkäsi 28. syyskuuta 2005 Aro Sharrow’n kylään (myös sen pakolaisleiriin) sekä Achon ja Gozmenan kyliin Länsi-Darfurissa. Uskomme myös, että Musa HILAL oli paikan päällä Aro Sharrow’n pakolaisleiriin kohdistuneen hyökkäyksen aikana. Hänen poikansa oli saanut surmansa Sudanin vapautusarmeijan (Sudanese Liberation Army, SLA) hyökätessä Shareiaan, joten hän oli nyt toteuttamassa henkilökohtaista verikostoa. On perusteltuja syitä uskoa, että heimon päällikkönä hän oli suoraan vastuussa näistä teoista ja on vastuussa kansainvälisen humanitaarisen oikeuden ja ihmisoikeuksien loukkauksista ja muista julmuuksista.
1.

Kuukausittain vähintään 3 prosentille lähetyksistä on suoritettava näytteenotto serologista testausta varten, lukuun ottamatta rekisteröityjä hevosia, jotka sisältyvät neuvoston direktiivin 2009/156/EY (1) 2 artiklan c alakohdassa esitettyyn määritelmään ja joiden mukana on yksilöllinen terveystodistus, jossa todistetaan kyseisen direktiivin 15 artiklan a alakohdan ja 19 artiklan a ja b alakohdan nojalla hyväksytyissä päätöksissä vahvistettujen eläinten terveyttä koskevien vaatimusten noudattaminen. Näyte on otettava vähintään 10 prosentilta kunkin ensimmäisessä alakohdassa tarkoitetun näytteenottoon valitun lähetyksen eläimistä ja vähintään neljältä eläimeltä. Jos havaitaan ongelmia, prosenttiosuutta on suurennettava.
b)

varajäseniksi: — Anker BOYE, Mayor of Odense Municipality — Jane FINDAHL, Councillor, Fredericia Municipality — Carl HOLST, President of the Regional Council of the Region of Southern Denmark — Lars KRARUP, Mayor of Herning — Michael ZIEGLER, Mayor of Høje-Taastrup Kommune.
2)

Korvataan 2 artiklan 1 kohta seuraavasti: ”1. Jäsenvaltioiden on varmistettava, että liikennöitsijä tai karjankuljetusajoneuvon kuljettaja saapuessaan liitteessä I luetelluista kolmansista maista tai niiden osista antaa unioniin saapumispaikan jäsenvaltion toimivaltaiselle viranomaiselle tiedot, jotka osoittavat, että karja- tai lastausosasto tai tapauksen mukaan kuorma-auton lastitila, lastausramppi, eläinten kanssa kosketuksissa olleet laitteet, renkaat ja ohjaamo sekä purkamisen aikana käytetyt suojavaatteet/-saappaat on puhdistettu ja desinfioitu sen jälkeen, kun ajoneuvosta on viimeksi purettu eläinlasti.”
(10)

Konsortio on tähän mennessä järjestänyt Brysselissä kaksi unionin asiantuntijoiden seminaaria toukokuussa 2011 ja kesäkuussa 2013 sekä kaksi laajaa kansainvälistä aseiden leviämisen estämistä käsittelevää konferenssia helmikuussa 2012 ja syys–lokakuussa 2013; minkä lisäksi sen verkkosivustolla on julkaistu 31 asiaa koskevaa toimintapoliittista asiakirjaa. Verkkosivusto julkaistiin keväällä 2011. Sivustoa on päivitetty siitä lähtien säännöllisesti ja lisäksi joka toinen kuukausi julkaistaan sähköinen tiedotuslehti: nonproliferation.eu. Yli 60 riippumatonta eurooppalaista ajatushautomoa on liittynyt konsortioverkostoon sen perustamisen jälkeen.
(3)

Liikkeeseen tarkoitettujen eurokolikoiden kansallisia puolia ja liikkeeseenlaskua koskevista yhteisistä suuntaviivoista 19 päivänä joulukuuta 2008 annettu komission suositus on vanhentunut, koska suositus on korvattu eurometallirahojen liikkeeseenlaskusta 4 päivänä heinäkuuta 2014 annetulla Euroopan parlamentin ja neuvoston asetuksella (EU) N:o 651/2012.
(2)

Hakemusta on arvioitu asetuksen (EY) N:o 443/2009 12 artiklan, täytäntöönpanoasetuksen (EU) N:o 725/2011 ja asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009” (3), jäljempänä ’tekniset ohjeet’, mukaisesti.
(4)

Komissio on tarkastanut, että Belgian ranskankielisen yhteisön hallituksen 17 päivänä tammikuuta 2013 tekemässä päätöksessä on kaikkiaan kyse vain terminologisista päivityksistä ja hyvin vähäisistä ja muodollisista muutoksista samoihin toimenpiteisiin, joista alun perin ilmoitettiin komissiolle vuonna 2003 ja joiden osalta komissio suoritti tarkastelunsa ja hyväksyi 1 kappaleessa mainitun päätöksen. Kyseisessä Belgian ranskankielisen yhteisön hallituksen päätöksessä on vahvistettu ainoastaan muodollisia ja terminologisia päivityksiä kyseisiin toimenpiteisiin. Tarkemmin sanottuna siinä korvataan säädöksen nimi, korvataan koko tekstissä käsite ”lähetystoiminta” käsitteellä ”lähetystoiminta lineaarisena palveluna”, muutetaan erityisen merkittävään tapahtumaan hankittua yksinoikeutta käyttävän ”lähetystoiminnan harjoittajan” määritelmää (tämä terminologinen muutos ei kuitenkaan kata muita lähetystoiminnan harjoittajia kuin alun perin ilmoitettujen toimenpiteiden kattamat) ja vahvistetaan viimeksi mainitun oikeus lähettää kyseisiä tapahtumia lineaarisena palveluna, joka ei täytä maksuttoman television ehtoja, edellyttäen että oikeuksien käyttämistä on tarjottu tällaisten palvelujen tarjoajille.
FI Euroopan unionin virallinen lehti L 90/20

NEUVOSTON PÄÄTÖS,

annettu 18 päivänä maaliskuuta 2014,

Euroopan talous- ja sosiaalikomitean slovakialaisen jäsenen nimeämisestä

(2014/168/EU)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,

ottaa huomioon Slovakian hallituksen ehdotuksen,

ottaa huomioon Euroopan komission lausunnon,

sekä katsoo seuraavaa:

(1) Neuvosto teki 13 päivänä syyskuuta 2010 päätöksen 2010/570/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

(2) Yhden Euroopan talous- ja sosiaalikomitean jäsenen paikka on vapautunut Dušan BARČIKin toimikauden päätyttyä,

ON HYVÄKSYNYT TÄMÄN PÄÄTÖKSEN:

1 artikla

Nimetään Anton SZALAY, President of Slovak Trade Union of Health and Social Services, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.

2 artikla

Tämä päätös tulee voimaan päivänä, jona se hyväksytään.

Tehty Brysselissä 18 päivänä maaliskuuta 2014. Neuvoston puolesta Puheenjohtaja E. VENIZELOS

(1) EUVL L 251, 25.9.2010, s. 8.
(1)

Ranskan viranomaisilla on neuvoston päätöksen 2004/162/EY (2) mukaan lupa soveltaa meriverosta vapautusta tai meriveron alennusta paikallisesti Ranskan syrjäisimmillä alueilla valmistettaviin tuotteisiin, jotka on lueteltu mainitun päätöksen liitteessä. Nämä vapautukset ja alennukset ovat erityistoimenpiteitä, joiden tarkoituksena on korvata syrjäisimpien alueiden erityisiä haittoja, jotka lisäävät paikallisten yritysten tuotantokustannuksia ja vaikeuttavat niiden tuottamien tuotteiden kilpailukykyä verrattuna Ranskan Euroopassa sijaitsevilta alueilta tai muista jäsenvaltioista tuotuihin samanlaisiin tuotteisiin. Mayotte on samassa tilanteessa kuin Ranskan muut syrjäisimmät alueet.
(1)

Neuvoston päätöksen 2009/831/EY (2) mukaisesti Portugalilla on ollut 31 päivään joulukuuta 2013 saakka lupa soveltaa alennettua valmisteverokantaa Madeiralla, joka on yksi syrjäisimpiin alueisiin kuuluva alue, tuotettaviin ja kulutettaviin rommiin ja likööreihin sekä Azoreilla, joka on yksi syrjäisimpiin alueisiin kuuluva alue, tuotettaviin ja kulutettaviin likööreihin ja tislattuihin alkoholijuomiin. Päätöksen 2 artiklassa kyseinen poikkeus rajoitettiin koskemaan tiettyjä tuotteita. Kyseisen päätöksen nojalla Portugali voi soveltaa näihin tuotteisiin valmisteverokantaa, joka on pienempi kuin direktiivin 92/84/ETY (3) 3 artiklassa alkoholille säädetty täysi valmisteverokanta ja direktiivillä 92/84/ETY vahvistettu alkoholin vähimmäisvalmisteverokanta, mutta se saa olla enintään 75 prosenttia pienempi kuin alkoholin tavanomainen kansallinen valmisteverokanta.
FI Euroopan unionin virallinen lehti L 87/96

KOMISSION TÄYTÄNTÖÖNPANOPÄÄTÖS,

annettu 20 päivänä maaliskuuta 2014,

päätöksen 2006/594/EY muuttamisesta siltä osin kuin on kyse Euroopan sosiaalirahastosta lähentymistavoitteen perusteella tietyille jäsenvaltioille myönnettävistä lisämäärärahoista

(tiedoksiannettu numerolla C(2014) 1707)

(2014/158/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (1) ja erityisesti sen 18 artiklan 2 kohdan,

sekä katsoo seuraavaa:

(1) Komission päätöksellä 2006/594/EY (2) vahvistettiin maksusitoumusmäärärahojen jäsenvaltiokohtainen alustava jako lähentymistavoitteen osalta kaudella 2007–2013.

(2) Asetusta (EY) N:o 1083/2006 muutettiin Euroopan parlamentin ja neuvoston asetuksella (EU) N:o 1298/2013 (3) tarkoituksena vastata työttömyyttä, erityisesti nuorisotyöttömyyttä, sekä köyhyyttä ja sosiaalista syrjäytymistä koskeviin erityisongelmiin myöntämällä Euroopan sosiaalirahastosta lisärahoitusta yhteensä 125 513 290 euroa (vuoden 2004 hintoina).

(3) Asetuksen (EY) N:o 1083/2006 19 artiklalla, sellaisena kuin se on muutettuna, muutetaan lähentymistavoitteen määrärahoja, jotta Ranskalle Euroopan sosiaalirahastosta myönnettäviä määrärahoja voitiin lisätä 13 959 768 eurolla vuonna 2013.

(4) Maksusitoumusmäärärahojen alustavaa jakoa niille alueille, jotka voivat saada tukea rakennerahastoista lähentymistavoitteen perusteella vuonna 2013, olisi tarkistettava kyseisen jäsenvaltion osalta.

(5) Päätöstä 2006/594/EY ei ole muutettu siltä osin kuin on kyse Kroatialle Euroopan unioniin liittymisen yhteydessä myönnettävistä lisämäärärahoista. Avoimuuden ja kattavuuden varmistamiseksi myös Kroatialle myönnetyt määrärahat olisi lisättävä päätökseen.

(6) Sen vuoksi päätöstä 2006/594/EY olisi muutettava,

ON HYVÄKSYNYT TÄMÄN PÄÄTÖKSEN:

1 artikla

Korvataan päätöksen 2006/594/EY liitteet I ja III tämän päätöksen liitteellä.

2 artikla

Tämä päätös on osoitettu kaikille jäsenvaltioille.

Tehty Brysselissä 20 päivänä maaliskuuta 2014. Komission puolesta Johannes HAHN Komission jäsen

(1) EUVL L 210, 31.7.2006, s. 25.

(2) Komission päätös 2006/594/EY, tehty 4 päivänä elokuuta 2006, maksusitoumusmäärärahojen jäsenvaltiokohtaisen alustavan jaon vahvistamisesta lähentymistavoitteen osalta kaudella 2007–2013 (EUVL L 243, 6.9.2006, s. 37).

(3) Euroopan parlamentin ja neuvoston asetus (EU) N:o 1298/2013, annettu 11 päivänä joulukuuta 2013, neuvoston asetuksen (EY) N:o 1083/2006 muuttamisesta siltä osin kuin on kyse tietyille jäsenvaltioille Euroopan sosiaalirahastosta myönnettävästä määrärahasta (EUVL L 347, 20.12.2013, s. 256).
FI Euroopan unionin virallinen lehti L 87/101

KOMISSION TÄYTÄNTÖÖNPANOPÄÄTÖS,

annettu 20 päivänä maaliskuuta 2014,

päätöksen 2006/593/EY muuttamisesta siltä osin kuin on kyse Euroopan sosiaalirahastosta alueellinen kilpailukyky ja työllisyys -tavoitteen perusteella tietyille jäsenvaltioille myönnettävistä lisämäärärahoista

(tiedoksiannettu numerolla C(2014) 1708)

(2014/159/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (1) ja erityisesti sen 18 artiklan 2 kohdan,

sekä katsoo seuraavaa:

(1) Komission päätöksellä 2006/593/EY (2), sellaisena kuin se on muutettuna komission päätöksellä 2010/476/EU (3), vahvistettiin maksusitoumusmäärärahojen jäsenvaltiokohtainen alustava jako alueellinen kilpailukyky ja työllisyys -tavoitteen osalta kaudella 2007–2013.

(2) Asetusta (EY) N:o 1083/2006 muutettiin Euroopan parlamentin ja neuvoston asetuksella (EU) N:o 1298/2013 (4) tarkoituksena vastata työttömyyttä, erityisesti nuorisotyöttömyyttä, sekä köyhyyttä ja sosiaalista syrjäytymistä koskeviin erityisongelmiin asianomaisissa maissa myöntämällä Euroopan sosiaalirahastosta lisärahoitusta yhteensä 125 513 290 euroa (vuoden 2004 hintoina).

(3) Asetuksen (EY) N:o 1083/2006 20 artiklalla, sellaisena kuin se on muutettuna, muutetaan alueellinen kilpailukyky ja työllisyys -tavoitteen määrärahoja, jotta Ranskalle, Italialle ja Espanjalle Euroopan sosiaalirahastosta myönnettäviä määrärahoja voitiin lisätä 111 553 522 eurolla vuonna 2013.

(4) Maksusitoumusmäärärahojen alustavaa jakoa niille alueille, jotka voivat saada tukea rakennerahastoista alueellinen kilpailukyky ja työllisyys -tavoitteen perusteella, olisi tarkistettava kyseisten jäsenvaltioiden osalta.

(5) Sen vuoksi päätöstä 2006/593/EY olisi muutettava,

ON HYVÄKSYNYT TÄMÄN PÄÄTÖKSEN:

1 artikla

Korvataan päätöksen 2006/593/EY liite I tämän päätöksen liitteellä.

2 artikla

Tämä päätös on osoitettu kaikille jäsenvaltioille.

Tehty Brysselissä 20 päivänä maaliskuuta 2014. Komission puolesta Johannes HAHN Komission jäsen

(1) EUVL L 210, 31.7.2006, s. 25.

(2) Komission päätös 2006/593/EY, tehty 4 päivänä elokuuta 2006, maksusitoumusmäärärahojen jäsenvaltiokohtaisen alustavan jaon vahvistamisesta alueellinen kilpailukyky ja työllisyys -tavoitteen osalta kaudella 2007–2013 (EUVL L 243, 6.9.2006, s. 32).

(3) Komission päätös 2010/476/EU, annettu 30 päivänä elokuuta 2010, maksusitoumusmäärärahojen jäsenvaltiokohtaisen alustavan jaon vahvistamisesta alueellinen kilpailukyky ja työttömyys -tavoitteen osalta kaudella 2007–2013 tehdyn päätöksen 2006/593/EY muuttamisesta Tšekin ja Slovakian osalta (EUVL L 232, 2.9.2010, s. 11).

(4) Euroopan parlamentin ja neuvoston asetus (EU) N:o 1298/2013, annettu 11 päivänä joulukuuta 2013, neuvoston asetuksen (EY) N:o 1083/2006 muuttamisesta siltä osin kuin on kyse tietyille jäsenvaltioille Euroopan sosiaalirahastosta myönnettävästä määrärahasta (EUVL L 347, 20.12.2013, s. 256).
(10)

Koska tällä päätöksellä säädetty toimenpide on luonteeltaan kokeellinen, olisi vahvistettava kaupan pidettävien populaatioiden enimmäismäärä ottaen huomioon, että erilaiset populaatiot on voitava testata olemassa olevin resurssein. Enimmäismäärän on oltava sellainen, että kokeen tulokset ovat luotettavia ja edustavia. Sen ei kuitenkaan tulisi ylittää tiettyä rajaa, jotta estetään direktiivin 66/402/ETY nojalla luotujen markkinoiden kanssa rinnakkaisten markkinoiden kehittyminen.
b)

Korvataan C jakso seuraavasti: ”C JAKSO Malli 3 — Eläinten terveystodistus, jota sovelletaan sellaisen naudansukuisten kotieläinten siemennesteen unioniin tuontiin ja unionin kautta kuljetukseen, joka on kerätty, käsitelty ja varastoitu neuvoston direktiivin 88/407/ETY mukaisesti, ja sellaisen naudansukuisten kotieläinten siemennesteen varastojen tuontiin ja kauttakuljetukseen, joka on kerätty, käsitelty ja varastoitu ennen 31. joulukuuta 2004 direktiivin 88/407/ETY 1. heinäkuuta 2004 asti sovellettujen säännösten mukaisesti ja joka on tuotu 31. joulukuuta 2004 jälkeen direktiivin 2003/43/EY 2 artiklan 2 kohdan mukaisesti ja joka on lähetetty siemennesteen varastointiasemalta
(14)

Pankkien vakavaraisuussuhteet pysyivät edelleen turvallisesti sellaisella tasolla, että pankit pystyivät keräämään vaaditut Euroopan pankkiviranomaisen (EPV) valvonnassa olevat lakisääteiset pääomapuskurit ja saavuttamaan ohjelman tavoitteen mukaisesti 10 prosentin vakavaraisuussuhteen rajoituksettomien ensisijaisten omien varojen (Core tier 1) määrällä mitattuna. Pääomapuskurit ovat kautta linjan riittäviä myös silloin, kun pankkien omia varoja arvioidaan uuden vakavaraisuusdirektiivin (CRD IV) sääntöjen mukaisesti. Uusia pääomaa koskevia sääntöjä aletaan soveltaa tammikuussa 2014, ja kynnysarvoksi on asetettu 7 prosenttia suhteessa rajoituksettomien ensisijaisten omien varojen osuuteen. Järjestelmän laajuinen lainojen ja talletusten välinen suhde on 120,7 prosenttia, ja se pienenee todennäköisesti edelleen vuoden 2014 loppuun asti. Osa pankeista on jo nyt kynnysarvon alapuolella. Yrityssektorin rahoituslähteiden monipuolistamiseen tähtääviä toimia lujitetaan jatkuvasti. Vuonna 2013 toteutetun valtion tukemien luottojärjestelyjen ulkoisen tarkastuksen perusteella esitettyjen suositusten pohjalta viranomaiset toteuttavat toimenpiteitä, joilla on tarkoitus parantaa näiden järjestelyjen, mukaan lukien riskinhallintavalmiuksien ja -käytäntöjen, toimivuutta ja hallinnointia. Uusien kotitalouksille suunnattujen ja riidattomaan velkaselvitykseen tarkoitettujen velan uudelleenjärjestelyvälineiden oikeudelliset puitteet ovat täysin valmiit ja käytössä. Samoin yritysten maksukyvyttömyyttä ja elpymistä koskevaan lakiin tehtyjen muutosten vaikutuksia arvioidaan nyt, kun uudet velan uudelleenjärjestelyä ja velkojen perintää koskevat mekanismit ovat toiminnassa. Kriisinhallintavälineistö on viimeistelyvaiheessa. Pankkien kriisinratkaisurahasto on toiminnassa, varhaisessa vaiheessa puuttumista koskevat toimintavaltuudet on otettu käyttöön ja pääomittamista koskeva laki on muutettu vastaamaan komission tiedonantoa valtiontukisääntöjen soveltamisesta 1 päivästä elokuuta alkaen finanssikriisin yhteydessä pankkien hyväksi toteutettaviin tukitoimenpiteisiin (3). Kansallisen takausjärjestelmän tehokkuuden ja hallinnon parantamiseen tähtäävää etenemissuunnitelmaa toteutetaan parhaillaan, jotta voitaisiin vastata paremmin pk-yritysten rahoitustarpeisiin.
(14)

Euroopan komissio on arvioinut kaiken toimitetun asiakirjanäytön perusteella, täyttääkö hakija asetuksen (EU) N:o 995/2010 8 artiklan 2 kohdassa vahvistetut vaatimukset, ja katsoo, että Control Union Certification B.V., Alankomaat, Meeuwenlaan 4–6, 8011 BZ Zwolle, täyttää asetuksen (EU) N:o 995/2010 8 artiklan 2 kohdan mukaiset vaatimukset,
(8)

Euroopan komissio on arvioinut kaiken toimitetun asiakirjanäytön perusteella, täyttääkö hakija asetuksen (EU) N:o 995/2010 8 artiklan 2 kohdassa vahvistetut vaatimukset, ja katsoo, että Bureau Veritas Certification Holding SAS, Ranska, 67–71 Boulevard du Château 92200 Neuilly-sur-Seine; Identification No 775 690 621 R.C.S. Nanterre, täyttää asetuksen (EU) N:o 995/2010 8 artiklan 2 kohdassa artiklassa vahvistetut vaatimukset,
(10)

Euroopan komissio on arvioinut kaiken toimitetun asiakirjanäytön perusteella, täyttääkö hakija asetuksen (EU) N:o 995/2010 8 artiklan 2 kohdassa vahvistetut vaatimukset, ja katsoo, että NEPCon, Tanska, Guldsmedgade 34, 1, 8000 Århus C, täyttää asetuksen (EU) N:o 995/2010 8 artiklan 2 kohdan mukaiset vaatimukset,
(8)

Euroopan komissio on arvioinut kaiken toimitetun asiakirjanäytön perusteella, täyttääkö hakija asetuksen (EU) N:o 995/2010 8 artiklan 2 kohdassa vahvistetut vaatimukset, ja katsoo, että ”Consorzio Servizi Legno-Sughero”, Italia, C.F. 97331520151, P.IVA 04882880962, täyttää asetuksen (EU) N:o 995/2010 8 artiklan 2 kohdan mukaiset vaatimukset,